Diari Oficial de la Generalitat Valenciana


Sumari del DOGV 959, del 09-12-1988 (1988/812615)

ACORD de 28 de novembre de 1988, del Consell de la Generalitat Valenciana, pel qual s'aprova la constitució i inscripció del Consell Valencià de Col.legis Professionals d'Agents Comercials en el Registre de Col.legis Professionals i de Consells Valencians de Col.legis Professionals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1988/11/28/(1)/dof/vci/html**

### Dades del document

Número de DOGV
:   959

Data del DOGV
:   09-12-1988

Secció del DOGV
:   DISPOSICIONS GENERALS

Número del document
:   1988/812615


Data del document
:   28-11-1988

Organisme emissor
:   Conselleria d'Administració Pública

Tipus de document
:   Acord

Anàlisi jurídica

Acord de 28 de novembre de 1988, del Consell de la Generalitat Valenciana, pel qual s'aprova la constitució i inscripció del Consell Valencià del Col.legis Professionals d'Agents Comercials en el registre de Col.legis Professionals i de Consells Valencians de Col.legis Professionals.  
El Consell de la Generalitat Valenciana, en sessió del dia  
28 de novembre de 1988, adoptà l'Acord següent:  
Segons que estableix l'article 9 del Decret 123/1986, de 20 d'octubre, del Consell de la Generalitat Valenciana, de Consells Valencians de Col·legis Professionals, en relació amb l'article 58 del Reial Decret 3595/1977, de 30 de desembre, pel qual s'estableix l'Estatut General de Col·legis d'agents Comercials d'Espanya, la Conselleria d'Indústria, Comerç i Turisme va iniciar el procediment per a la aprovació de la constitució i inscripció en el Registre corresponent del Consell Valencià de Col·legis Professionals d'agents Comercials.  
Finalizats el tràmits corresponents, cal fer l'aprovació pel Consell de la Generalitat Valenciana de la constitució i inscripció del Consell Valencià de Col·legis Professionals d'Agents Comercials.  
Per tot això, i en virtut del que estableixen l'article sisè i la disposició transitòria primera de l'esmentat Decret 123/1986, de 20 d'octubre, i de les competències de Col·legis Professionals en l'article 31.22 de l'Estatut d'autonomia, el Govern Valencià acorda aprovar la constitució i inscripció del Consell Valencià de Col·legis Professionals d'agents Comercials, que es regirà pels Estatuts adjunts.  
Estatuts del Consell Valencià de Col·legis Professionals d'Agents Comercials.  
Article primer  
El Consell Valencià de Col·legis Professionals d'agents Comercials és l'òrgan representatiu, coordinador i executiu superior dels Col·legis Professionals d'agents Comercials de la Comunitat Valenciana, ubicats a les ciutats de València, Alicante, Castelló de la Plana i Alcoy, sense personalitat jurídica pròpia, fins que s'aprove la Llei Valenciana de Col·legis Professionals.  
El domicili del Consell Valencià de Col·legis Professionals  
d'Agents Comercials és a la ciutat de València, carrer Cronista Carreres, núm. 5-3r.  
Article segon  
Són funcions del Consell Valencià de Col·legis Professionals d'agents Comercials:  
a) Les atribuïdes per l'article 5é de la Llei de Col·legis Professionals els Col·legis Professionals d'agents Comercials sempre que tinguen àmbit o repercussió en la Comunitat Valenciana.  
b) Emetre els informes que li siguen sol·licitats per l'Administració i Corporacions Oficials referents a assumptes relacionats amb les seus finalitats o que acorda formular de pròpia iniciativa i intervenir en totes les qüestions que afecten els Agents Comercials dins de la Comunitat Valenciana. c) Representar i ser portaveu del conjunt dels Col·legis Profesionals d'agents Comercials de la Comunitat Valenciana.  
d) Exercir les funcions disciplinàries respecte als membres del propi Consell.  
e) Aprovar els seus pressupostos i regular i fixar equitativament les aportacions dels Col·legis.  
f) Convocar Congressos a l'àmbit de la Comunitat Valenciana i Internacionals.  
g) Resoldre els dubtes que puguen plantejar-se de l'aplicació de les presents normes.  
h) I finalment, realitzar les funcions i prerrogatives que siguen establertes en les disposicions vigents i totes aquelles que, encara que no siguen expressament enunciades, siguen concomitants o conseqüència de les anteriors i tinguen cabuda en l'esperit que les informa.  
El Consell Valencià acordarà allò conduent al desplegament d'aquestes facultats.  
Article tercer   
U. El Consell Valencià es compondrà dels següents membres, que hauran de ser Agents Comercials, de nacionalitat espanyola i tenir origen electiu o representatiu, el nomenament i el cessament dels quals es comunicarà en el termini de deu dies al Servei Central del Govern de la Generalitat Valenciana:  
a) Els Presidents dels Col·legis Professionals d'agents Comercials de Valencia, Alicante, Castelló de la Plana i Alcoy.  
b) Quatre Consellers, un per cada Col·legi d'agents Comercials del territori de la Comunitat Valenciana.  
c) Els Consellers que corresponguen a cada un dels Col·legis en proporció d'un d'ells per cada set-cents cinquanta, o fracció de la dita quantitat, que es troben col·legiats i censats el trenta-u de desembre de l'any anterior a què se celebre l'elecció.  
Els Col·legis que no tinguen cens superior als set-cents cinquanta col·legiats tindran dret a l'elecció d'un Conseller per aquest apartat.  
d) Un Secretari que serà el que ostente el susdit càrrec per elecció al Col·legi d'agents Comercials de València.  
Dos. El número de set-cents cinquanta assenyalat en la lletra c), punt u d'aquest article haurà de ser modificat per acord del Consell Valencià de Col·legis Professionals d'agents Comercials, de manera que cap dels Col·legis puga tenir més de la meitat dels Vocals que formen part del Consell.  
Article quart  
El mandat dels Consellers compresos en els apartats b i c) de l'article anterior serà de quatre anys. renovable per meitat.  
Els Consellers compresos a l'apartat a) i d) de l'article anterior exerciran el seu càrrec mentre siga vigent el mandat que els hi dóna dret, essent Conseller per a esgotar el mandat qui passe a ocupar-lo electivament.  
Pel que fa a les condicions d'elegibilitat, possessió, incompatibilitats i altres requisits per a l'exercici del càrrec de Conseller, s'estarà al que disposa la Llei de Col·legis Professionals i la resta de les disposicions reguladores fins que no es promulgue la Llei de Col·legis Professionals de la Comunitat Valenciana.  
Article cinquè  
Les eleccions per a la designació dels càrrecs assenyalats a les lletres b) i c) de l'article tercer s'ajustaran al principi de democràcia, igualtat i proporcionalitat, essent el cos electoral el cens actiu de cada Col·legi.  
El Consell Valencià, amb trenta dies naturals d'antelació, efectuarà la convocatòria d'eleccions a fi de cobrir els càrrecs vacants. L'acord es comunicarà telegràficament als Col·legis i la convocatòria es donarà a conèixer als col·legiats sota la forma que les Juntes de Govern dels Col·legis consideren més adequada.  
Aquestes eleccions es regiran amb les normes següents:  
1r En el termini de cinc dies els Col·legis comunicaran al Consell Valencià el seu cens a 31 de desembre de l'any anterior, així com el nombre de Consellers que els corresponga per elecció entre els seus col·legiats.  
2n La presentació de candidatures haurà d'obrar en la Secretaria del Consell Valencià en el termini de quinze dies a comptar des de la convocatòria. En els cinc dies següents la Mesa del Consell Valencià comunicarà als Col·legis els candidats que per reunir els requisits oportuns han estat proclamats.  
3r El dia de l'elecció, es constituirà en cada Col·legi la Mesa Electoral, presidida pel President del citat Col·legi, el Vocal més jove i el Secretari de la Junta de Govern.  
El termini de duració de les votacions serà de quatre hores  
4º Acabada la votació es procedirà a l'escrutini immediat de les paperetes depositades, conclòs el qual el President de cada Col·legi proclamarà els qui resulten elegits.  
Si al primer escrutini existís empat per a un dels càrrecs electes, la Mesa Electoral de cada Col·legi convocarà una nova votació per a dirimir l'empat, i davant la circumstància que aquesta donàs el mateix resultat, seran proclamats per als càrrecs respectius els candidats de més edat.  
5é Després de celebrar les eleccions, els Col·legis trametran al Consell Valencià les actes d'aquestes en les quals s'assenyalaran els candidats proclamats electes. El Consell General assenyalarà data i hora per a la presa de possessió.  
Article sisè  
El Consell elegirà del seu si un President, dos Vicepresidents, que indistintament substituiran en totes les seues funcions el President davant les circumstàncies de vacant, absència, malaltia o defunció, i un Tresorer.  
Els anteriors càrrecs tindran una durada de dos anys, podent ser reelegits indefinidament al final de cada període.  
Article setè  
Constituiran la Mesa del Consell el President, els Vicepresidents, el Tresorer i el Secretari. S'hi podran integrar per a casos concrets, amb veu i vot, a més a més els Consellers que la Mesa estime convenient convocar.  
La Mesa del Consell funcionarà com a Comissió Permanent d'aquest, i el President podrà reunir-la quan ho estime convenient i haurà de fer-ho quan així ho sol·liciten dos dels seus membres. Els acords, que es prendran per majoria simple, si calia adoptar-los, hauran de sometre's a la ratificació del Consell en la primera reunió que aquest celebre.  
Article vuitè  
El Consell designarà un Lletrat Assessor, amb categoria de Secretari Tècnic, que assistirà a les reunions del Consell i de la Mesa del Consell amb veu, però sense vot.  
Article novè  
El Consell Valencià de Col·legis Professionals d'agents Comercials es reunirà almenys una vegada cada tres mesos.  
El President podrà, no obstant, convocar-lo totes aquelles vegades que ho considere convenient i també haurà de fer-ho quan li ho sol·licite un terç dels seus components. La convocatòria haurà de fer-se, almenys, amb deu dies de bestreta, comunicant als Consellers l'Ordre del Dia.  
El Consell celebrarà sessió i adoptarà acords vàlidament sempre que el nombre de Consellers assistents siga superior a la meitat de la totalitat dels seus components.  
Els acords del Consell es prendran per majoria, essent vàlid el vot per representació quan siga exercit per un altre Conseller del mateix Col·legi Professional.  
Article deu  
Tots els càrrecs del Consell Valencià seran de caràcter gratuït, essent el Ple del Consell qui, tots els anys i a la vista dels ingressos pressupostats, assenyale la quantia per dietes d'assistència i despeses de locomoció.  
Article onze  
Correspon al President:  
a) Convocar i presidir totes les reunions del Consell i de la Mesa i dirigir els debats, obrint, suspenent i tancant la sessió.  
b) Representar el Consell Valencià davant de totes les Autoritats, autoritzar els informes i publicacions que hagen de cursar-se i executar els acords que el Consell o la Mesa, si fa el cos, adopten.  
c) Nomenar entre els Consellers les Comissions o Ponències que siguen necessàries per a millor despatxar els assumptes que interessen o de competència del Consell, quan aquest no puga exercitar aquesta facultat o la delegue en el President.  
d) Visar els lliuraments, comprovants d'ingrés i certificacions que s'expedesquen per la Secretaria.  
e) Dirimir amb el vot de qualitat els empats que resulten en les votacions del Consell o de la Mesa.  
f) Suspendre els actes que considere nuls de ple dret als quals fa referència l'article 8 de la Llei de Col·legis Professionals.  
Article dotze  
Correspon al Secretari:  
a) Assistir a totes les juntes del Consell Valencià i de la Mesa que se celebren, estendre i autoritzar-ne les actes, donar compte de les anteriors i dels expedients i assumptes que en aquestes han de tractar-se.  
b) Dur els llibres d'actes i acords necessaris, així com els llibres d'arxiu i de torns de ponències, estendre i autoritzar les certificacions que s'expedesquen, comunicacions, ordres i circulars que hauran d'adreçar-se per acord del President del Consell Valencià, i igualment autoritzar els lliuraments per al pagament que hauran de verificar-se sempre autoritzats pel President. Com a tal, el Secretari intervendrà en tots els expedients disciplinaris que s'hi instruesquen juntament amb el Conseller que siga designat com a Jutge Instructor d'aquests.  
e) Ostentar la direcció del personal administratiu adscrit al Consell Valencià.  
Article tretze  
Correspon al Tresorer:  
a) Gestionar i promoure tots aquells aspectes que siguen conduents a la bona marxa administrativa i inversió dels fons del Consell, subscrivint els talons per a la retirada d'aquests dels comptes corrents on es troben, en unió del President o dels Consellers que siguen autoritzats al respecte.  
El Tresorer no podrà fer cap pagament sinó en virtut del Lliurament expedit per la Secretaria i visat pel President.  
b) Dur els llibres necessaris per a les anotacions dels ingressos i despeses que afecten la Caixa del Consell.  
c) Cobrar totes les quantitats que, per qualsevol concepte, s'han d'ingressar com a fons del Consell.  
d) Pagar tots els lliuraments que s'expedesquen per Secretaria amb el vist-i-plau del President.  
e) Autoritzar amb la seua signatura els comprovants d'ingrés, lliuraments i rebuts que signifiquen moviment en els fons del Consell.  
f) Donar compte al Consell en cada sessió trimestral de l'estat de fons.  
g) Formar i entregar el compte general documentat de cada exercici econòmic, que haurà de retre's en la primera junta del primer trimestre de cada any.  
h) Formar i redactar el projecte d'ingressos i despeses ordinàries, que hauran de sotmetres a l'aprovació del Consell en la última sessió de cada any.  
Article catorze  
Per a atendre les despeses que s'originen per al compliment de les finalitats assenyalades, el Consell Valencià comptarà amb els ingressos següents:  
a) Amb la quota que s'assenyala als Col·legis Professionals d'agents Comercials de la Comunitat Valenciana, que es fixarà en funció del nombre de col·legiats inscrits.  
b) Amb les subvencions oficials, donatius i llegats que l'Organisme pot rebre.  
c) Amb altres recursos que amb motiu de les seues activitats puga obtenir el Consell Valencià.  
Article quinze  
En matèria disciplinària i fins que no es publique la Llei Valenciana de Col·legis Professionals, seran d'aplicació als membres del Consell el que estableix l'Estatut General de Col·legis d'agents Comercials d'Espanya aprovat per Reial Decret de 30 de desembre de 1977.  
Article setze  
El Consell Valencià i els Col·legis Professionals d'agents Comercials de la Comunitat Valenciana acomodaran els seus Estatuts i Reglaments de Règimen Interior a la Llei Valenciana de Col·legis Professionals, pel que fa al contingut i dins dels terminis que aquesta fixe.  
DISPOSICIONS TRANSITORIES  
Primera  
Les persones que han subscrit l'acta de constitució del Consell Valencià, membres dels respectius Col·legis Professionals d'agents Comercials de la Comunitat Valenciana, formaran el primer Consell Valencià, procedint en el termini de trenta dies des de la publicació de l'aprovació d'aquests Estatuts al Diari Oficial de la Generalitat Valenciana, a la convocatòria de les primeres eleccions al Consell.  
Segona  
Transcorreguts dos anys des de les primeres eleccions, cessaran dels càrrecs la meitat dels Consellers elegits segons els apartats b) i c) de l'article tercer d'aquests Estatuts, fent-se els cessaments per sorteig entre els designats per cada un dels Col·legis.  
Valencia, 28 de novembre de 1988.  
El Conseller Secretari del Govern Valencià,   
JOAQUIM AZAGRA I ROS


Còpia Permalink ELI